
ŠAKIŲ RAJONO SAVIVALDYBĖS TARYBA

SPRENDIMAS

DĖL CHOREOGRAFIJOS UGDYMO SKYRIAUS ĮSTEIGIMO ŠAKIŲ RAJONO MENO MOKYKLOJE IR NUOSTATŲ TVIRTINIMO
2012 m. gegužės 31 d. Nr. T-234
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 8 p., 16 str. 4 d., Švietimo įstatymo (Žin., 1991, Nr. 23-593; 2011, Nr. 38-1804) 58 str. 2 d. 2 p., Švietimo ir mokslo ministro 2011 m. liepos 5 d. įsakymu Nr. ISAK-1214 patvirtintu Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu (Žin., 2004, Nr. 98-3663; 2011, Nr. 88-4219) ir atsižvelgdama į Šakių rajono meno mokyklos direktoriaus 2012 m. gegužės 8 d. prašymą Nr. S-77, nusprendžia:


1. Įsteigti choreografijos ugdymo skyrių Šakių rajono meno mokykloje nuo 2012 m. rugsėjo 1 d.


2. Pritarti choreografijos ugdymo planui (pridedama).


3. Patvirtinti naujus Šakių rajono meno mokyklos nuostatus (pridedama).

4. Įpareigoti Šakių rajono meno mokyklos direktorių pasirašyti Šakių rajono meno mokyklos nuostatus bei juos įregistruoti Juridinių asmenų registre.

5. Pripažinti netekusiu galios rajono savivaldybės tarybos 2009 m. vasario 26 d. sprendimo Nr. 57 ,,Dėl Šakių meno mokyklos, Šakių jaunimo kūrybos  ir sporto centro, Šakių pedagoginės psichologinės tarnybos, Šakių lopšelio-darželio ,,Kevelis” ir Gelgaudiškio vaikų darželio ,,Eglutė” nuostatų tvirtinimo” 1.1. p.

